text: Sønderjyder måtte se sig slået af midtjyder
  09 april 2017 kl. 13.34
  Hjemmeholdet FC Midtjylland satte med en 3-1-sejr en stopper for Sønderjyskes muligheder for at avancere til tredjepladsen i Superligaens slutspil.
  Før søndagens kamp i Herning var der kun et enkelt point mellem tredjepladsen og nummer 6 i Superligaens mesterskabsslutspil.
  Dermed havde Sønderjyske realistiske muligheder for at nå op på bronzepladsen - med kun et enkelt point.
  Men sådan ville FC Midtjylland det ikke. Hjemme vandt de 3-1 over Sønderjyske.
  Paul Onuachu satte scoringen i gang for FC Midtjylland. I anden halvleg bragte Rilwan Hassan midtjyderne på 2-0, og med Rasmus Nissen Kristensens scoring til 3-0 var kampen reelt lukket.
  Marko Mitrovic fik dog reduceret til 3-1 i det 78. minut for Sønderjyske.
  